Dak li ġie rappurtat il-bierah mill-Malta Today, u iktar tard fuq mezzi oħra, hu inkwetanti. Qed ikun emfasizzat li hemm konflitt bejn dak li xehed Claudio Grech fil-Kumitat għall-Kontijiet Pubbliċi u l-kontenut ta' emails li ġew ippubblikati mill-Malta Today. Dawn l-emails immorru lura anke 9 snin. Claudio Grech qal, fix-xhieda tiegħu, li qatt, għajr għal darba fl-2012, ma iltaqa' ma George Farrugia n-negozjant taż-żejt li ngħata l-proklama mill-Kabinett immexxi minn Lawrence Gonzi. L-emails fil-pussess tal-Malta Today juru mod ieħor. L-istorja hi waħda gravi għax hu mistenni f'okkazjonijiet bħal dawn, li l-informazzjoni u t-tweġibiet li jingħataw mill-Membru Parlamentari jkunu korretti. Tinħtieġ spjegazzjoni li tagħmel sens minn Claudio Grech innifsu. Imma jekk din l-ispjegazzjoni ma tingħatax, naħseb li ma tantx hemm toroq minnfejn jista' jgħaddi.
Claudio Grech u l-emails tal-Malta Today